Στάδιο AT&T

Το Στάδιο AT&T (αγγλικά: AT&T Stadium) είναι στάδιο πολλαπλών χρήσεων με ανασυρόμενη οροφή στο Άρλινγκτον του Τέξας, στις Ηνωμένες Πολιτείες Αμερικής. Είναι η έδρα των Ντάλας Κάουμποϊς του NFL. Η κατασκευή του ολοκληρώθηκε στις 27 Μαΐου 2009. Στο στάδιο διεξάγονται επίσης το Cotton Bowl Classic και το Big 12 Championship Game. Το στάδιο θα είναι ένα από τα 11 στάδια των ΗΠΑ που θα φιλοξενήσουν αγώνες του Παγκοσμίου Κυπέλλου του 2026. Η εγκατάσταση, που ανήκει στην πόλη του Άρλινγκτον, έχει επίσης χρησιμοποιηθεί για μια ποικιλία άλλων δραστηριοτήτων, όπως συναυλίες, αγώνες καλαθοσφαίρισης και ποδοσφαίρου, αγώνες αμερικανικού ποδοσφαίρου κολεγίων και λυκείων, ροντέο, μότοκρος και επαγγελματική πάλη. Αντικατέστησε το μερικώς καλυπτόμενο Στάδιο του Τέξας, το οποίο χρησίμευσε ως έδρα των Κάουμποϊς από το 1971 μέχρι το 2008.

Το στάδιο αναφέρεται ευρέως ως Jerry World και The Death Star, αφού ο ιδιοκτήτης των Ντάλας Κάουμποϊς, Τζέρι Τζόουνς, αρχικά το είχε οραματιστεί ως μεγάλο χώρο ψυχαγωγίας. Το στάδιο έχει χωρητικότητα 100.000 θεατών, αλλά μπορεί να αναδιαμορφωθεί για να φιλοξενήσει πάνω από 100.000 θεατές, καθιστώντας το το μεγαλύτερο στάδιο του NFL βάση χωρητικότητας. Επιπλέον θέσεις είναι δυνατές από τα τμήματα Party Pass (ανοιχτές περιοχές) πίσω από τις θέσεις σε κάθε ζώνη, που είναι τοποθετημένες σε μια σειρά από έξι ψηλές πλατφόρμες που συνδέονται με σκάλες. Το ρεκόρ θεατών για αγώνα της κανονικής περιόδου του NFL τέθηκε το 2009, με 105.121 θεατές. Το στάδιο έχει δύο οθόνες βίντεο, οι οποίες είναι από τις μεγαλύτερες οθόνες βίντεο υψηλής ανάλυσης στον κόσμο.

 Ιστορία 

 Ονομασία 
Αν και το στάδιο δεν είχε ακόμη πουλήσει τα δικαιώματα ονομασίας, πολλοί οπαδοί άρχισαν να αναφέρονται στο στάδιο με διάφορα ψευδώνυμα, όπως «Jerry World»,Kreindler, Eric, Hoops Heaven at JerryWorld: Crews prepare for Texas basketball game, December 16, 2009.  «Death Star», «The Palace in Dallas», «Cowboys Cathedral», «Jerrassic Park» και άλλα. Υπήρξε επίσης μια αίτηση από μερικούς οπαδούς ώστε το στάδιο να φέρει το όνομα του μακροχρόνιου προπονητή των Κουμπόϊς, Τομ Λάντρυ.

Στις 13 Μαΐου 2009, ο Τζέρι Τζόουνς ανακοίνωσε το επίσημο όνομα ως Στάδιο Κουμπόϊς (Cowboys Stadium).

Στις 25 Ιουλίου 2013, ο Τζέρι Τζόουνς ανακοίνωσε ότι οι Ντάλας Κουμπόϊς είχαν συμφωνήσει να χορηγήσουν τα δικαιώματα ονομασίας στην AT&T. Η αλλαγή ονόματος από το Στάδιο Κουμπόϊς στο Στάδιο AT&T εφαρμόστηκε άμεσα. Η συμφωνία χορηγίας αναφέρθηκε στα 17-19 εκατομμύρια δολάρια ετησίως. Η Facility Solutions Group εγκατέστησε τα γράμματα «AT&T Stadium» στην κορυφή του σταδίου. Η πινακίδα περιλαμβάνει δύο σύνολα γραμμάτων ύψους 13 μέτρων και μήκους 117 μ. Τα γράμματα είναι κατασκευασμένα από ελαφριά συστατικά και αλουμίνιο και είναι θερμαινόμενα ώστε να λιώνει ο πάγος και το χιόνι.
μικρογραφία|Οι οθόνες του σταδίου το 2022.

 Εκδηλώσεις 

 Ποδόσφαιρο 

 Παγκόσμιο Κύπελλο 2026 
Στο Στάδιο AT&T θα διεξαχθούν 9 αγώνες στο Παγκόσμιο Κύπελλο του 2026, το οποίο θα οργανωθεί και θα φιλοξενηθεί από τις Ηνωμένες Πολιτείες, τον Καναδά και το Μεξικό. Είναι επίσης ένα από τα δύο στάδια στο Τέξας που έχουν επιλεγεί για να φιλοξενήσουν αγώνες (το άλλο είναι το Στάδιο NRG στο Χιούστον). Το στάδιο θα υποβληθεί σε ανακαίνιση τα χρόνια πριν από την έναρξη της διοργάνωσης. Το στάδιο θα αλλάξει προσωρινά το όνομά του σε «Στάδιο του Ντάλας» (Dallas Stadium), σύμφωνα με την πολιτική της FIFA για τα εταιρικά χορηγούμενα ονόματα. Το στάδιο θα φιλοξενήσει 9 αγώνες, τους περισσότερους από κάθε άλλο στάδιο της διοργάνωσης. Οι αγώνες περιλαμβάνουν: 5 αγώνες στη φάση των ομίλων, 2 αγώνες στο Γύρο των 32, 1 αγώνα στο Γύρο των 16 και 1 αγώνα στα ημιτελικά.

 Πυγμαχία 
Στο στάδιο έχουν διεξαχθεί πολλοί αγώνες του παγκόσμιου πρωταθλήματος πυγμαχίας, καθώς η μεγάλη χωρητικότητα και η ανασυρόμενη οροφή το καθιστούν ιδανικό χώρο για εκδηλώσεις πυγμαχίας καθ΄ όλη τη διάρκεια του έτους. Πολλοί από τους μεγαλύτερους σταρ του αθλήματος, συμπεριλαμβανομένου του Μάνι Πακιάο και του Κανέλο Άλβαρες, έχουν αγωνιστεί σε αυτό.

 NBA All-Star Weekend 
Στις 14 Φεβρουαρίου 2010, το στάδιο φιλοξένησε το All-Star Game ΝΒΑ του 2010. Με επίσημο αριθμό 108.713 θεατών, ο αγώνας έσπασε το ρεκόρ θεατών ενός αγώνα καλαθοσφαίρισης όλων των εποχών, θέτοντας νέο Παγκόσμιο Ρεκόρ Γκίνες. Η Ανατολή νίκησε τη Δύση με 141-139.

 WrestleMania 
Στο στάδιο διεξήχθη η WrestleMania 32 του WWE, στις 3 Απριλίου 2016. Ήταν η τρίτη WrestleMania που φιλοξενήθηκε στο Τέξας. Η περιοχή φιλοξένησε επίσης δραστηριότητες σε όλη την περιοχή για την εβδομαδιαία εορτή που οδηγούσε στην ίδια την WrestleMania. 101.763 θεατές παρακολούθησαν το γεγονός, σπάζοντας το προηγούμενο ρεκόρ παρακολούθησης WrestleMania, που είχε τεθεί στην WrestleMania III.

Στις 2 και 3 Απριλίου 2022, το στάδιο διεξήχθη η WrestleMania 38. 131.372 θεατές παρακολούθησαν το διήμερο βραδινό γεγονός.

 Παραπομπές 

 Εξωτερικοί σύνδεσμοι 



Κατηγορία:Στάδια αμερικανικού ποδοσφαίρου στις ΗΠΑ
Κατηγορία:Στάδια ποδοσφαίρου στις ΗΠΑ
Κατηγορία:Στάδια με εισελκόμενη κλειστή οροφή
Κατηγορία:Στάδια Παγκοσμίου Κυπέλλου Ποδοσφαίρου 2026